CELEX: 62011TN0267
Language: hu
Date: 2011-05-24 00:00:00
Title: T-267/11. sz. ügy: 2011. május 24-én benyújtott kereset — Video Research USA kontra OHIM (VR)

16.7.2011   
            
            
               HU
            
            
               Az Európai Unió Hivatalos Lapja
            
            
               C 211/31
            
         2011. május 24-én benyújtott kereset — Video Research USA kontra OHIM (VR)
   (T-267/11. sz. ügy)
   2011/C 211/65
   Az eljárás nyelve: angol
   
      Felek
   
   
      Felperes: Video Research USA, Inc. (New York, USA) (képviselő: B. Brandreth barrister)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) második fellebbezési tanácsának 2011. március 8-i határozatát (R 1187/2010-2. sz. ügy);
            
         
               —
            
            
               utalja vissza az ügyet a Belső Piaci Harmonizációs Hivatalnak (védjegyek és formatervezési minták) azzal a javaslattal, hogy a 919 324. sz. közösségi védjegybejelentés tekintetében adjon helyt az in integrum restitutio iránti kérelemnek;
            
         
               —
            
            
               kötelezze az alperest a fellebbezési tanács és a Törvényszék előtt felmerült költségek viselésére.
            
         
      Jogalapok és fontosabb érvek
   
   
      Az érintett közösségi védjegy: a „VR” ábrás védjegy — 919 324. sz. közösségi védjegybejelentés.
   
      A védjegy-lajstromozási osztály határozata: a védjegy-lajstromozási osztály az in integrum restitutio iránti kérelmet elutasította, és helyben hagyta a 919 324. sz. közösségi védjegy törlését.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 tanácsi rendelet 81. cikkének megsértése, mivel a fellebbezési tanács tévesen alkalmazta e cikket és értékelte a tényeket annak megállapításakor, hogy a felperes képviselői nem jártak el kellő gondossággal az adott körülmények között.